CELEX: 32014D0943
Language: da
Date: 2014-12-19 00:00:00
Title: 2014/943/EU: Rådets gennemførelsesafgørelse af 19. december 2014 om udnævnelsen af formanden, næstformanden og de øvrige fuldtidsmedlemmer af Den Fælles Afviklingsinstans

23.12.2014   
            
            
               DA
            
            
               Den Europæiske Unions Tidende
            
            
               L 367/97
            
         RÅDETS GENNEMFØRELSESAFGØRELSE
   af 19. december 2014
   om udnævnelsen af formanden, næstformanden og de øvrige fuldtidsmedlemmer af Den Fælles Afviklingsinstans
   
      (2014/943/EU)
   
   RÅDET FOR DEN EUROPÆISKE UNION HAR —
   under hensyntagen til traktaten om den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (1), særlig artikel 56, stk. 6,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Forordning (EU) nr. 806/2014 trådte i kraft den 19. august 2014.
            
         
               (2)
            
            
               For at sikre en hurtig og effektiv beslutningsproces for spørgsmål vedrørende afvikling skal Den Fælles Afviklingsinstans oprettet ved artikel 42, stk. 1, i forordning (EU) nr. 806/2014 (»Afviklingsinstansen«) være et særligt EU-agentur med en særlig struktur, som svarer til dens opgaver.
            
         
               (3)
            
            
               Afviklingsinstansens sammensætning bør sikre, at der tages behørigt hensyn til alle relevante interesser i forbindelse med afviklingsprocedurer. I betragtning af Afviklingsinstansens opgaver bør der udnævnes en formand og en næstformand for samt fire yderligere fuldtidsmedlemmer af Afviklingsinstansen.
            
         
               (4)
            
            
               I medfør af artikel 56, stk. 7, i forordning (EU) nr. 806/2014 har den første formand for Afviklingsinstansen, der udpeges efter nævnte forordnings ikrafttræden, en mandatperiode på tre år, der kan forlænges én gang med en periode på fem år. I medfør af artikel 56, stk. 5, i forordning (EU) nr. 806/2014 har næstformanden for samt de øvrige fuldtidsmedlemmer af Afviklingsinstansen en mandatperiode på fem år.
            
         
               (5)
            
            
               Den 19. november 2014 forelagde Kommissionen i overensstemmelse med artikel 56, stk. 6, i forordning (EU) nr. 806/2014 Europa-Parlamentet en endelig liste over kandidater til hvervene som formand og næstformand for samt de fire øvrige fuldtidsmedlemmer af Afviklingsinstansen. Den 5. december 2014 forelagde Kommissionen Europa-Parlamentet et forslag til udnævnelse af formanden og næstformanden for samt de fire øvrige fuldtidsmedlemmer af Afviklingsinstansen. Europa-Parlamentet godkendte dette forslag den 16. december 2014 —
            
         VEDTAGET DENNE AFGØRELSE:
   Artikel 1
   1.   Følgende person udnævnes herved som fuldtidsmedlem af Den Fælles Afviklingsinstans for en mandatperiode på tre år fra denne afgørelses ikrafttræden:
   
                
            
            
               Elke KÖNIG, formand.
            
         2.   Følgende personer udnævnes herved som fuldtidsmedlemmer af Den Fælles Afviklingsinstans for en mandatperiode på fem år fra denne afgørelses ikrafttræden
   
               —
            
            
               Timo LÖYTTYNIEMI, næstformand
            
         
               —
            
            
               Mauro GRANDE, direktør for strategi og koordination
            
         
               —
            
            
               Antonio CARRASCOSA, direktør for afviklingsplanlægning
            
         
               —
            
            
               Joanne KELLERMANN, direktør for afviklingsplanlægning
            
         
               —
            
            
               Dominique LABOUREIX, direktør for afviklingsplanlægning.
            
         Artikel 2
   Denne afgørelse træder i kraft på dagen for offentliggørelsen i Den Europæiske Unions Tidende.
   
      Udfærdiget i Bruxelles, den 19. december 2014.
      
         
            På Rådets vegne
         
         S. GOZI
         
            Formand
         
      
   
   
      (1)  EUT L 225 af 30.7.2014, s. 1.